**উর্মিলা মহন্ত** হলেন একজন ভারতীয় অভিনেত্রী। তিনি পুনের ভারতীয় চলচ্চিত্র ও দূরদর্শন সংস্থানের একজন প্রাক্তন শিক্ষার্থী ছিলেন। মহন্ত বেশ কয়েকটি নাটক, স্বল্পদৈর্ঘ্যের চলচ্চিত্র এবং টেলিভিশন ধারাবাহিকে অভিনয় করেছিলেন। তিনি সমালোচকদের দ্বারা প্রশংসিত ২০১২ সালে মুক্তিপ্রাপ্ত অপরাধ বিষয়ক *ওয়াজআক্কু এন ১৮/৯* নামক তামিল চলচ্চিত্রে অভিনয় করেছেন। তিনি হিন্দি, অসমীয়া, বাংলা এবং মালয়ালম ভাষার চলচ্চিত্রে অভিনয় করেছেন।

প্রারম্ভিক জীবন
---------------

উর্মিলা মহন্ত ভারতের আসামের সোনাপুরে গিরিধর মহন্ত এবং রামালা মহন্তের ঘরে জন্মগ্রহণ করেছেন। তাঁর তিন ভাইবোন রয়েছে- যূথিকা মহন্ত, মুনমি মহন্ত এবং মুনীন্দ্র মহন্ত। মহন্ত সোনাপুরেই তাঁর স্কুল জীবনের পড়াশোনা সম্পন্ন করেছিলেন এবং পরে কামরূপের ক্ষেত্রীর ডিমোরিয়া কলেজ থেকে স্নাতক সম্পন্ন করেছেন। মহন্ত তাঁর জীবনের বেশিরভাগ অংশ মহারাষ্ট্রের মুম্বইয়ে কাটিয়েছিলেন এবং তারপরে তিনি পুনের ভারতীয় চলচ্চিত্র ও দূরদর্শন সংস্থানে ভর্তি হন।

কর্মজীবন
--------

মহন্ত শৈশবকাল থেকেই নাটকে অভিনয় করে বেশ কিছু পুরস্কার লাভ করেছিলেন। এর পরে, তিনি দূরদর্শন (উঃপূঃ)তে প্রচারিত *মার্ডার* এবং *তেজিমোলা*-র মতো বেশ কয়েকটি টেলিভিশন ধারাবাহিকে অভিনয় করেছেন। অতঃপর তিন *আলিয়া*-সহ বেশ কয়েকটি সমালোচকদের দ্বারা প্রশংসিত স্বল্পদৈর্ঘ্যের চলচ্চিত্রে অভিনয় করেছেন; *আলিয়া* নামক চলচ্চিত্রের তাঁর অভিনয়ের জন্য তিনি ২০১২ সালে মুম্বই আন্তর্জাতিক চলচ্চিত্র উৎসবে বিশেষ সমালোচক পুরস্কার লাভ করেছেন। এছাড়াও তিনি *দেয়ার স্টোরি* এবং *চেং কুর্তি* নামক চলচ্চিত্রে অভিনয় করেছেন। অসমীয়া গায়ক তরালী শর্মার *হেঙ্গুলিয়া* নামক অ্যালবামের একটি গানে অভিনয় করেছেন।

গোয়ায় অনুষ্ঠিত ইন্টারন্যাশনাল ফিল্ম ফেস্টিভ্যাল অফ ইন্ডিয়া-এ অংশ নেওয়ার সময়, পরিচালক বালাজি শক্তিবেল পরিচালিত নাট্য রোমাঞ্চকর চলচ্চিত্র *ওয়াজাক্কু এন ১৮/৯* নামক তামিল চলচ্চিত্রের অভিনয়শিল্পী নির্ধারণের জন্য দীর্ঘ দুই বছর ধরে একাধিক অডিশন নেওয়ার পর বেশ কয়েকজনকে বেছে নিয়েছিলেন; তার মধ্যে একজন ছিলেন উর্মিলা মহন্ত। অবশেষে আরেক দফা অডিশনের পর তিনি এই চলচ্চিত্রে অভিনয়ের জন্য নির্বাচিত হন। এই চলচ্চিত্রে গৃহকর্মী হিসাবে কাজ করা জ্যোতি (যে বস্তির একজন বাসিন্দা)-এর চরিত্রটি ফুটিয়ে তোলার জন্য মহন্ত উল্লেখযোগ্য প্রশংসা পেয়েছেন। *দ্য টাইমস অব ইন্ডিয়া* সমালোচক এম. সুগান্ত লিখেছেন: "জ্যোতির চরিত্রে উর্মিলা মহন্তের নিচু তারে বাঁধা অভিনয় এই চলচ্চিত্রের মূল বিষয় ছিল"। একইভাবে, ইন্ডিয়াগ্লিটজ ডটকমের এক পর্যালোচক উল্লেখ করেছেন যে "মহন্ত পর্দার একটি সংক্ষিপ্ত কবিতার মত চিত্তাকর্ষক ছিলেন" এবং তিনি আরও যোগ করেছেন যে "তিনি শক্তিতে সমৃদ্ধ এবং 
স্বচ্ছন্দ"। অন্য একজন সমালোচক উদ্ধৃত করেছেন: "উর্মিলার অভিনয় দেখার মতো। বালাজি শক্তিবেল তার কাছ থেকে যা চেয়েছেন তিনি তা প্রদান করেছেন। তিনি তার অভিষেকের পরীক্ষা খুব স্বাচ্ছন্দ্যে পার করেছেন"। এই চলচ্চিত্রটিও সমালোচকদের দ্বারা ব্যাপকভাবে প্রশংসিত হয়েছে; পর্যালোচকেরা এটিকে "দুর্দান্ত" এবং "অবশ্যই দেখার মতো" হিসেবে আখ্যায়িত করেছেন। এমনকি তাঁরা "বছরের সেরা চলচ্চিত্র" বলেও অভিহিত করেছেন। মহন্ত শেষ পর্যন্ত বলেছিলেন যে *ওয়াজাক্কু এন ১৮/৯-*এ অভিনয় করা তার জীবনে সেরা সিদ্ধান্ত ছিল। এছাড়া তিনি বাংলা সিনেমা চিরদিনই তুমি যে আমার ২ তে অভিনয় করেন। স্টার জলসার বোঝেনা সে বোঝেনা (টেলিভিশন ধারাবাহিক) তে তিনি এই সিনেমার প্রচারে এসেছিলেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।
2. 1 2 3  "The Sentinel"। Sentinelassam.com। ২০১৫-০৪-০৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১২।
3. 1 2  "Vazhakku was the best decision I ever made: Urmila Mahanta – Entertainment – DNA"। Dnaindia.com। ২১ মে ২০১২। সংগ্রহের তারিখ ৩১ ডিসেম্বর ২০১২।
4. 1 2  "The Sentinel"। Sentinelassam.com। ২০১৫-০৪-০২ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১২।
5. ↑  "Urmila, a fresh face in Kollywood"। *Deccan Chronicle*। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১২।
6. ↑  "Vazhakku Enn 18/9 movie review: Wallpaper, Story, Trailer at Times of India"। Timesofindia.indiatimes.com। সংগ্রহের তারিখ ৩১ ডিসেম্বর ২০১২।
7. ↑  "Vazhakku Enn 18 / 9 Tamil Movie Review – cinema preview stills gallery trailer video clips showtimes"। IndiaGlitz। ৩ মে ২০১২। ২৬ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১২।
8. ↑  "Premalo Padithe Movie Review @ 3/5"। Aplive.Net। ৪ মে ২০১২। সংগ্রহের তারিখ ৩১ ডিসেম্বর ২০১২।
9. ↑  "Movie Review:Vazhakku Enn 18/9"। Sify.com। ৮ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১২।
10. ↑  "Review: Vazhakku En 18/9 is a must-watch – Rediff.com Movies"। Rediff.com। ৪ মে ২০১২। সংগ্রহের তারিখ ৩১ ডিসেম্বর ২০১২।
11. ↑  DNA, Daily News Analysis। "Urmila Mahanta"।
12. ↑  "Chirodini Tumi Je Amar 2 Review | Chirodini Tumi Je Amar 2 Bengali Movie Review by Anurima"। *NOWRUNNING* (ইংরেজি ভাষায়)। ২০১৯-১১-০৯ তারিখে মূল থেকে আর্কাইভ করা। সংগ্রহের তারিখ ২০২১-০৬-২৮।

বহিঃসংযোগ
---------

* ইন্টারনেট মুভি ডেটাবেজে উর্মিলা মহন্ত (ইংরেজি)
* *প্রভাত খবর* নিয়ে উর্মিলা মহন্ত ( 01  ওয়েব্যাক মেশিনে আর্কাইভকৃত ১৪ ডিসেম্বর ২০১৭ তারিখে, 02 এবং 03 ) সম্পর্কিত নিবন্ধসমূহ